google/wiki40b huggingface dataset:
Γερτρούδη του Κόμπουργκ

Βιογραφία

Ήταν κόρη του Ερρίκου κόμη του Ρότενμπουργκ και της Γκέπα του Μέργκενχαϊμ.
Ο άνδρας της Κορράδος το 115 τοποθετήθηκε ως δούκας της Φραγκονίας από τον εκ μητρός θείο του Ερρίκο Ε΄ των Σαλίων βασιλιά της Γερμανίας. Όταν ο θείος του απεβίωσε το 1125, ο Κορράδος ήταν υποψήφιος για τον θρόνο, ωστόσο υποστήριξε την εκλογή του μεγαλύτερου αδελφού του Φρειδερίκου Β΄. Τελικά εξελέγη ο Λοθάριος Β΄ Σούπλινμπουργκ.
Οι δύο αδελφοί είχαν κληρονομήσει τις ιδιωτικές ιδιοκτησίες του θείου τους Ερρίκου Ε΄ και διεκδικούσαν τα εδάφη που εκείνος είχε κερδίσει κατά τη βασιλεία του. Αυτά όμως διεκδικούσε και ο Λοθάριος Β΄. Η σύγκρουση έληξε με την εκλογή του Κορράδου το 1127 ως βασιλιά της Γερμανίας. Έγινε ο Κορράδος Γ΄ και η Γερτρούδη στέφθηκε βασίλισσα. Η διένεξη πάντως συνεχίστηκε ως το τέλος του Κορράδου Γ΄.
Κουμ Καν

Κανόνες

Οι παίκτες γύρω από ένα τραπέζι και αυτός που μοιράζει δίνει από 10 φύλλα στον καθένα (δύο - δύο) αντίθετα με τη φορά των δεικτών του ρολογιού. Τέλος, τοποθετεί ένα φύλλο κάτω, ανοιχτό και το παιχνίδι αρχίζει. Κάθε παίκτης, όταν έρχεται η σειρά του παίρνει είτε το πρώτο ανοιχτό φύλλο από κάτω, είτε το πρώτο από τα κλειστά και στη συνέχεια πετάει κάποιο από τα φύλλα του κάτω ανοιχτό.
Σκοπός του παιχνιδιού είναι να συμπληρωθούν σειρές από τρία ή περισσότερα φύλλα, είτε του ίδιου αριθμού (π.χ. 3 τριάρια) είτε συνεχόμενα του ιδίου χρώματος (π.χ. 4, 5, 6, 7 καρό)
Νικητής της παρτίδας είναι αυτός που θα απαλλαγεί από όλα τα φύλλα του χεριού του. Αυτό μπορεί να το κάνει είτε κατεβάζοντας σταδιακά τις σειρές που συμπληρώνει, ή μια και καλή στο τέλος. Οι μπαλαντέρ μπορούν να χρησιμοποιηθούν στη θέση οποιουδήποτε χαρτιού και αυτός που κατεβάζει μια σειρά που περιλαμβάνει και μπαλαντέρ, πρέπει να ονομάσει το φύλλο που αντικαθιστά ο μπαλαντέρ.
Αν κάποιος έχει κατεβάσει μπροστά του μια σειρά, π.χ. J-Q-K κούπα, οποιοσδήποτε από τους άλλους παίκτες, όταν έρθει η σειρά του, μπορεί να απαλλαγεί από ένα ή περισσότερα φύλλα του συμπληρώνοντας αυτή τη σειρά, με το 10 κούπα για παράδειγμα εφόσον εχει κατεβάσει έστω μια τρίτη. Επίσης, αν υπάρχει κάτω μπαλαντέρ, μπορεί κάποιος από τους παίκτες να τον πάρει και να τον αντικαταστήσει με το πραγματικό χαρτί.

Βαθμολογία

Όταν ένας παίκτης "βγει" οι υπόλοιποι "γράφουν" τους πόντους που τους έχουν μείνει στο χέρι ως εξής:
Άσσοι: ο πρώτος 1, οι υπόλοιποι 11,
Φιγούρες: 10 πόντοι,
Μπαλαντέρ: 20 πόντοι,
Υπόλοιπα φύλλα: ο αριθμός τους
Σε πολλές από τις ταινίες του ελληνικού κινηματογράφου της δεκαετίας του 60, περιλαμβάνονται σκηνές του παιχνιδιού Κουμ Καν. Οι πιο χαρακτηριστικές από αυτές είναι Η χαρτοπαίχτρα, Υπάρχει και Φιλότιμο, Ο Ηλίας του 16ου.
Φρανς Μπουλς

Βίος

Δεν είναι πολλά στοιχεία γνωστά ούτε για τη ζωή του ούτε για τη σταδιοδρομία του. Γεννήθηκε στο Μέχελεν και ήταν μαθητής και θετός γιος του Χανς Μπολ, επιτυχημένου και πολύπλευρου τοπιογράφου και σχεδιαστή. Δραστηριοποιήθηκε στην Αμβέρσα μεταξύ 1572 και 1584 και στη συνέχεια μετακόμισε στο Άμστερνταμ όπου καταγράφεται από το 1584 ως το 1596. Πιθανότατα έφυγε με τον πατριό του, Χανς Μπολ, ο οποίος διέφυγε από τη νότια Ολλανδία για θρησκευτικούς λόγους. Το 1593 ο Ολλανδός χαράκτης Χέντρικ Χόλτζιους (Hendrik Goltzius) έφτιαξε ένα πορτρέτο του Χανς Μπολ, το οποίο αφιέρωσε, ως ένδειξη φιλίας, στον θετό γιο του Μπολ, Φρανς Μπουλς.
Ο βιογράφος Κάρελ φαν Μάντερ αναφέρει στο Schilder-boeck (= βιβλίο των ζωγράφων), 1604, ότι ο Φρανς Μπουλς ήταν πολύ καλός στο να ζωγραφίζει μικρογραφίες τοπίων. Ο Μπουλς είναι πράγματι γνωστός για τα τοπία του, τα οποία ζωγράφιζε με τέμπερα (γκουάς) στο ύφος και την ποιότητα που τα ζωγράφιζε ο δάσκαλός του Χανς Μπολ. Μερικές από τις δημιουργίες του παλαιότερα είχαν αποδοθεί στον Μπολ. Το 1588 ο Φρανς Μπουλς δημιούργησε πολλά τοπία με τον γενικό τίτλο "Ορεινά τοπία με μυθολογικές μορφές".
Παγκόσμια Ημέρα κατά της Λύσσας

Η Παγκόσμια Ημέρα κατά της Λύσσας είναι διεθνής εκστρατεία ευαισθητοποίησης η οποία συντονίζεται από την Παγκόσμια Συμμαχία για τον Έλεγχο της Λύσσας, ενός αμερικανικού μη κερδοσκοπικού οργανισμού. Είναι επίσημα αναγνωρισμένη από τον ΟΗΕ και έχει υποστηριχθεί από οργανισμούς για την ανθρώπινη και ζωική υγεία όπως ο Παγκόσμιος Οργανισμός Υγείας, ο Παναμερικανικός Οργανισμός Υγείας, ο Παγκόσμιος Οργανισμός για την Ζωική Υγεία και τα Αμερικανικά Κέντρα για τον Έλεγχο και την Πρόληψη των Ασθενειών. Η Παγκόσμια Ημέρα για τα λύσσα λαμβάνει χώρα κάθε χρόνο στις 28 Σεπτεμβρίου, την επέτειο του θανάτου του Λουί Παστέρ, ο οποίος, μαζί με συνδέλφους του, ανέπτυξε το πρώτο αποτελεσματικό εμβόλιο κατά της λύσσας. Η Παγκόσμια Ημέρα για τη λύσσα στοχεύει στην ευαισθητοποίηση σχετικά με τον αντίκτυπο της λύσσας στον άνθρωπο και στα ζώα, στην παροχή πληροφοριών και συμβουλών σχετικά με τον τρόπο πρόληψης της νόσου σε κοινότητες που βρίσκονται σε κίνδυνο και στη στήριξη της προσπάθειας για αυξημένες προσπάθειες στον έλεγχο της λύσσας.
Τζάννι Ανιέλλι

Βιογραφία

Ο Ανιέλλι πήρε μέρος, ως έφεδρος αξιωματικός, στον Ελληνο-ιταλικό πόλεμο (1940-41) και μετά από την ελληνική κατάρρευση τον Απρίλιο του 1941, υπηρέτησε στην ιταλική φρουρά της Αθήνας. Αργότερα πήρε μέρος στις συγκρούσεις κατά τη Γερμανική εισβολή στη Σοβιετική Ένωση όπου μάλιστα τραυματίσθηκε, ενώ πολέμησε και στη Βόρειο Αφρική Ο νεαρός ακόμη τότε Ανιέλλι έγινε σύντομα ένα από το μεγαλύτερα σύμβολα επιτυχίας, πλούτου και φήμης της Ιταλίας. Γοητευτικός και σαγηνευτικός που έμελλε να πάρει στα χέρια του την αυτοκινητοβιομηχανία της Φίατ, που είχε ιδρύσει ο παππούς του στο Τορίνο το 1899 και να την μετατρέψει σε έναν διεθνή κολοσσό με 360.000 εργαζόμενους και κύκλο εργασιών 15 δισ. δολάρια. Επί των ημερών του έλεγχε το 4,4% του ΑΕΠ της Ιταλίας.

Καριέρα

Το προσώνυμιο 'ο Δικηγόρος'(L' Avocato) ο Τζιάννι το απεκτήσε λόγω του πτυχίου Νομικής που είχε αλλά ποτέ δεν το εξάσκησε καθώς μπήκε απροόπτα  στην FIAT μετά τον θανάτο του πατέρα του Εντουάρντο σε αεροπορικό δυστύχημα το 1935, αναλαμβανόντας διευθυντικές θέσεις σε νεαρή ηλικία.

Προσωπική ζωή

Ο Τζιάννι Ανιέλλι ήταν απο τους πιο διασήμους πλειμπόι τις δεκαετίες του 1950 και του 1960, αλλά και ο πιο καλοντυμένος άντρας αφού με τις στυλιστικές του επιλογές άφησε εποχή στον χώρο της μόδας!
Κομαντατούρ

Με το όνομα Κομαντατούρ ή Κομμαντατούρ (γερμ. Kommandantur) ονομάζονταν τα γερμανικά φρουραρχεία τα οποία είχαν εγκατασταθεί στις κατεχόμενες χώρες στη διάρκεια του Β' Παγκοσμίου Πολέμου και τα οποία οι Έλληνες ονόμαζαν Κομαντατούρα. Στην Αθήνα η κεντρική Κομαντατούρ στεγαζόταν στα υπόγεια ενός κτιρίου στην οδό Κοραή 4 ενώ, στο κτίριο της οδού Μέρλιν 6 στο Κολωνάκι, υπήρξε το αρχηγείο και τα κρατητήρια της περίφημης Γκεστάπο.
Κάθε κομαντατούρ περιελάμβανε τμήμα της πολιτικής και τμήμα της στρατιωτικής διοίκησης, ενώ την αστυνομική εξουσία στα κατεχόμενα εδάφη ασκούσαν τα διαβόητα Ες-Ες. Στην Ελλάδα η γερμανική αυτή υπηρεσία εγκαταστάθηκε μετά την κατάρρευση της Ιταλίας, την οποία και διαδέχθηκε σε όλες τις δικαιοδοσίες της μέχρι τότε "Κομάντο Πιάτσα" (Commando Piazza), την Ιταλική στρατιωτική και πολιτική Διοίκηση Κατοχής, που ήταν αντίστοιχη της Γερμανικής. Εξαίρεση αποτελούσαν όλες οι περιοχές που είχαν εξ αρχής υπαχθεί στην Γερμανική Διοίκηση.
Εντγκάρ Ντεγκά

Βιογραφικά στοιχεία

Γεννήθηκε στο Παρίσι, γιος του τραπεζίτη Ωγκύστ και της Σελεστίν. Στα 21 του, μετά από ολιγόχρονες σπουδές νομικής, μπήκε στη Σχολή Καλών Τεχνών και πήρε τα πρώτα μαθήματα ζωγραφικής από τον Λουί Λαμότ, παλαιό μαθητή του Ενγκρ. Ένα χρόνο μετά γνώρισε τον ίδιο τον Ενγκρ και την επόμενη χρονιά, πήγε στην Ιταλία για να μελετήσει ζωγράφους της Αναγέννησης. Επισκέφτηκε τη Φλωρεντία, την Ασσίζη, τη Νάπολη και τη Ρώμη.Το 1859 επέστρεψε στο Παρίσι και άνοιξε  ατελιέ. Τρία χρόνια μετά γνώρισε τον Εντουάρ Μανέ, και επηρεασμένος εντάχθηκε στον ιμπρεσσιονισμό. Το 1870 ξεσπά ο Γαλλοπρωσικός Πόλεμος και επιστρατεύεται για να υπηρετήσει στο πυροβολικό, όπου άρχισε να εμφανίζει πρόβλημα όρασης. Δύο χρόνια μετά ταξίδευσε στη Νέα Ορλεάνη για να επισκεφθεί συγγενείς και επέστρεψε μετά από ένα χρόνο. Το 1874 πέθανε ο πατέρας του, αφήνοντάς του πολλά χρέη, κι έτσι αναγκάστηκε  να πωλήσει μεγάλο μέρος απ' τη συλλογή του.
Μάρκο Ρότα

Βιογραφικά στοιχεία

Γεννήθηκε στο Μιλάνο. Υπήρξε καλλιτεχνικός διευθυντής των ιταλικών περιοδικών κόμικς (Topolino κ.α.) της Ντίνσνεϊ (εκδόσεις Mondadori) κατά την περίοδο 1974 - 1988.
Το 1971 χρησιμοποίησε για πρώτη φορά χαρακτήρα του Ντίσνεϊ και από τότε συνέχιζε να σχεδιάζει ιστορίες κόμικς με χαρακτήρες του Ντισνευ. Ο πιο διάσημος χαρακτήρας κόμικς που δημιούργησε ήταν ο Άντολντ ο Ανήμερος, πρόγονος του Ντόναλντ Ντακ.
Μεταξύ των θαυμαστών του έργου του συγκαταλέγεται και ο Καρλ Μπαρκς.
Σήμερα εργάζεται για τον εκδοτικό οίκο Egmont.
Ατίντανες

Οι Ατίντανες ή Ατιντάνες ήταν αρχαία ελληνική φυλή της Ήπείρου, ενώ ένας κλάδος της κατοικούσε στη Μακεδονία.
Ο Θουκυδίδης, ο Στράβωνας και ο Πολύβιος αναφέρονται στους Ατίντανες, που κατοικούσαν στην Βορειοανατολική Ήπειρο στα σύνορα με τη Μακεδονία. Κατά την έναρξη του Πελοποννησιακού πολέμου, εμφανίστηκαν υπό την ηγεσία του βασιλέα Θαρύπα της Ηπείρου, ως σύμμαχοι της Σπάρτης εναντίον της Ακαρνανίας. Στο ιερό της Δωδώνης αποσπασματική επιγραφή του 4ου αιώνα π.Χ. αναφέρει σε αυτούς. Στη Συνθήκη της Φοινίκη, 205 π.Χ., η Ατιντάνια ανατέθηκε στο Μακεδονικό Βασίλειο.
Υπήρχε επίσης μια φυλή με ένα παρόμοιο όνομα στην Ιλλυρία, βόρεια της Εγνατίας Οδού. Ο Αππιανός την αναφέρει κοντά στην Επίδαμνο.
Σόφκα Ζινόβιεφ

Σταδιοδρομία

Η Ζινόβιεφ έχει εργαστεί ως δημοσιογράφος σε διάφορες αγγλικές εφημερίδες, και είναι συγγραφέας των βιβλίων "Οδός Ευρυδίκης", "Η Κόκκινη Πριγκίπισσα: Μια επαναστατική ζωή" (ένα βιβλίο με θέμα την ζωή της γιαγιάς της - Σόφκα Ντολγκορούκι), και "Το Σπίτι στην Οδό Παραδείσου".

Έργα

"Οδός Ευρυδίκης" (Granta 2004, Διόπτρα 2005)
"Η Κόκκινη Πριγκίπισσα: Μια επαναστατική Ζωή" (Granta 2007, Λιβάνης 2008) 
"Το Σπίτι στην Οδό Παραδείσου" (Short Books 2012, Ψυχογιός 2012)

Προσωπική ζωή

Είναι παντρεμένη με τον Βασίλη Παπαδημητρίου, και έχουν δύο κόρες. Από το 2001, ζουν στην Ελλάδα.
Θερινή Ώρα Κεντρικής Ευρώπης

Ονόματα

Άλλα ονόματα που χρησιμοποιούνται για την Θερινή Ώρα Κεντρικής Ευρώπης είναι η Μέση Ευρωπαϊκή Θερινή Ώρα (MEST) και Ευρωπαϊκή Κεντρική Θερινή Ώρα (CEDT), και Ώρα Μπράβο (από το δεύτερο γράμμα του φωνητικού αλφαβήτου του ΝΑΤΟ). Επίσης στην πράξη ονομάζεται CET, για παράδειγμα σε προσκλήσεις για εκδηλώσεις κατά τη διάρκεια του καλοκαιριού.

Περίοδος χρήσης

Από το 1996 η Ευρωπαϊκή Θερινή Ώρα χρησιμοποιείται μεταξύ της 1:00 UTC (2:00 και 3:00 CEST) την τελευταία Κυριακή του Μαρτίου και την 1:00 UTC την τελευταία Κυριακή του Οκτωβρίου. Προηγουμένως οι κανόνες δεν ήταν ενιαίοι σε όλη την Ευρωπαϊκή Ένωση.
Βράπτσιτσι

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Ο οικισμός ευρίσκεται ολίγον βορειοανατολικά του Μόσταρ, επί της αριστερής όχθης του ποταμού Νέρετβα.

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Εντός του οικισμού, η Οικία της Οικογένειας Τζάμπιτς είναι καταγεγραμμένη εντός του καταλόγου των εθνικών μνημείων της Βοσνίας και Ερζεγοβίνης.
Αειθαλή - Φυλλοβόλα

Διαφορές και ομοιότητες

Τα φυλλοβόλα κατά την χειμερινή περίοδο ρίχνουν το φύλλωμά τους. Το ίδιο συμβαίνει και με τα αειθαλή με την διαφορά ότι ενώ τα φυλλοβόλα χάνουν τα φύλλα τους σε σύντομο χρονικό διάστημα, τα αειθαλή ρίχνουν τα φύλλα τους σταδιακά και καθ' όλη την διάρκεια του έτους. Αυτός είναι ο λόγος που τα αειθαλή φυτά μοιάζουν να κρατάνε το φύλλωμά τους.

Ο ρόλος του κλίματος στην βλάστηση

Τα περισσότερα φυτά των περιοχών με εύκρατο και θερμό κλίμα είναι κατά πλειοψηφία αειθαλή π.χ. τροπικά δάση ενώ τα είδη φυτών που αναπτύσσονται σε εποχικά άνυδρα κλίματα μπορεί να είναι ποικίλα, είτε αειθαλή είτε φυλλοβόλα. Στα δροσερά κλίματα όπου οι θερμοκρασίες φτάνουν κάτω των -30 ° C. ελάχιστα είναι τα είδη αειθαλών πλατύφυλλων που μπορούν να αντέξουν. Γι' αυτό στις περιοχές αυτές ευδοκιμούν τα κωνοφόρα που έχουν φύλλα μικρότερης επιφάνειας και άρα ελαττωμένη διαπνοή.

Ασθένειες

Τα αειθαλή φυτά προσβάλλονται σχεδόν από τις ίδιες ασθένειες και παράσιτα με τα φυλλοβόλα. Η μακροχρόνια ρύπανση του αέρα, η τέφρα και οι τοξικές ουσίες είναι περισσότερο επιζήμια για τα αειθαλή φυτά από ότι για τα φυλλοβόλα επειδή τα αειθαλή βρίσκονται εκτεθειμένα στις επιβλαβείς συνθήκες καθ' όλη την διάρκεια του έτους.
Ανζελίκα Βαρούμ

Προσωπική ζωή

Η Ανζελίκα Βαρούμ είναι παντρεμένη με τον Ρώσο τραγουδιστή Λεονίντ Αγκούτιν, μαζί έχουν μια κόρη γεννημένη το 1999.
Ελληνικές αυτοδιοικητικές εκλογές 1990

Αποτελέσματα

Στους παρακάτω πίνακες αναφέρονται αναλυτικά τα αποτελέσματα ενδεικτικά στους κυριώτερους κεντρικούς δήμους διαφόρων μεγάλων σε πληθυσμό νομών. Οι δήμοι ήταν με το καθεστώς της εποχής, πριν δηλαδή την καθιέρωση του Σχεδίου Καποδίστριας και αργότερα του Προγράμματος Καλλικράτης για την τοπική αυτοδιοίκηση, για όσους από τους δήμους αυτούς επήλθαν αλλαγές.
Το κόμμα ή τα κόμματα που αναφέρονται δεξιά από το ονοματεπώνυμο των υποψηφίων δημάρχων, είναι αυτά που τους παρείχαν επίσημη στήριξη. Ο αριθμός των εδρών για το Δημοτικό Συμβούλιο που εξασφάλισε η παράταξη του υποψήφιου δημάρχου, δεν περιλαμβάνουν τον ίδιο τον εκλεγέντα δήμαρχο. Η ένδειξη (Δ) αφορά στους εν ενεργεία δημάρχους κατά τη στιγμή της τέλεσης των εκλογών.
Κορράδος Δ΄ της Γερμανίας

Πρώτα χρόνια

Ο Κορράδος Δ΄ γεννήθηκε στην Άντρια στην νότια Ιταλία, διαδέχθηκε με την γέννηση του την μητέρα του στην Ιερουσαλήμ. Ο παππούς του από την πλευρά του πατέρα του ήταν ο Ερρίκος ΣΤ΄ της Αγίας Ρωμαϊκής Αυτοκρατορίας και ο προ-πάππους του ο κορυφαίος αυτοκράτορας Φρειδερίκος Α΄ Βαρβαρόσσα, ζούσε στην νότια Ιταλία μέχρι την εποχή που επισκέφτηκε για πρώτη φορά την Γερμανία (1235). To βασίλειο της Ιερουσαλήμ το κυβερνούσε ο Φρειδερίκος Β΄ του μέσω αντιβασιλέων, ο ίδιος συμμετείχε στους πολέμους του πατέρα του στην Λομβαρδία μέχρι την εποχή που ενηλικιώθηκε και κέρδισε την ανεξαρτησία του.

Εκστρατεία στην Ιταλία

Την επόμενη χρονιά (1251) ηττήθηκε από τον Γουλιέλμο και αποφάσισε να επιτεθεί στην Ιταλία και να κερδίσει τις πλούσιες περιοχές του πατέρα του στις οποίες ήταν αντιβασιλιάς ο αδελφός του Μανφρέδος της Σικελίας. Τον Ιανουάριο του 1252 επιτέθηκε στην Απουλία με στόλο από την Βενετία, μπόρεσε να περιορίσει τον Μανφρέδο και να αποκτήσει τον έλεγχο στην περιοχή. Την ίδια χρονιά ο Κορράδος ενώ βρισκόταν στην Φότζια εξέδωσε διατάγματα τις ίδιας μορφής με τους Νορμανδούς και τους πρώτους Χοενστάουφεν, προσπάθησε να συμφιλιωθεί ταυτόχρονα με τον πάπα αλλά χωρίς αποτέλεσμα. Με τον θάνατο του πατέρα του ξέσπασαν πολλές εξεγέρσεις σε πόλεις της Σικελίας που απαιτούσαν την ανεξαρτησία τους αλλά ο Κορράδος τις κατέστειλε εύκολα, ο στρατός του κατέκτησε τον Οκτώβριο του 1253 την Νάπολη. 
Ο Κορράδος Δ΄ στάθηκε ανίκανος να υποτάξει τους οπαδούς του πάπα που πρόσφερε τελικά το στέμμα της Σικελίας στον Εδμόνδο Κράουτσμπακ, μικρότερο γιο του Ερρίκου Γ΄ της Αγγλίας (1253). Ο Κορράδος αφορίστηκε (1254) και πέθανε την ίδια χρονιά στα Μπαζιλικάτα από Ελονοσία, ο αδελφός του Μανφρέδος και ο γιος του Κορραδίνος συνέχισαν να βρίσκονται σε σύγκρουση με τον πάπα αλλά χωρίς επιτυχία. Η χήρα του Κορράδου Ελισάβετ της Βαυαρίας παντρεύτηκε σε δεύτερο γάμο τον Μάινχαρτ της Καρινθίας. Ο θάνατος του Κορράδου Δ΄ έφερε μεγάλο κενό και ακυβερνησία στην Γερμανία που έληξε όταν εξελέγη νέος βασιλιάς των Ρωμαίων ο Ροδόλφος Α΄ της Γερμανίας μέλος του Οίκου των Αψβούργων (1273).
Ραμπί Ναμάλιου

Καριέρα

Γεννήθηκε στις 3 Απριλίου του 1947. Έχει διατελέσει υπουργός Εξωτερικών το 1982-1984 και 2002-2006, καθώς επίσης και υπουργός Οικονομικών από το 2006 ως το 2007. Υπηρέτησε ως πρωθυπουργός από τις 4 Ιουλίου 1988 ως τις 17 Ιουλίου 1992. Ηττήθηκε στις βουλευτικές εκλογές του 2007 και αντικαταστάθηκε από υπουργός.
Δίσκος γραμμοφώνου

Ο δίσκος ή πλάκα γραμμοφώνου, είναι ένα αναλογικό μέσο αποθήκευσης ήχου κατασκευασμένο από βινύλιο.
Τα δεδομένα του ήχου είναι αποθηκευμένα πάνω σε μια σπειροειδή αυλάκωση η οποία ξεκινά από την άκρη του δίσκου καταλήγοντας στο κέντρο αυτού. Τα τοιχώματα της αυλάκωσης είναι αναλογικά χαραγμένα σε σχέση με τη συχνότητα και το πλάτος κύματος του ήχου.
Για την αναπαραγωγή τοποθετείται ακίδα (βελόνα) στην αυλάκωση και περιστρέφεται ο δίσκος. Η μετατροπή των ιχνών σε ήχο μπορεί να γίνει απλά μηχανικά μέσω μεμβράνης και χωνιού, ή - όπως γίνεται σήμερα - με ηλεκτρικά και ηλεκτρονικά μέσα. Το είδος του δίσκου χαρακτηρίζεται κυρίως από το μέγεθός (12, 10, 7 ιντσών) και την ταχύτητα περιστροφής του σε 33 στροφών, 45 στροφών ή 78 στροφών ανά λεπτό (rpm).
Ο δίσκος ήταν το κύριο μέσο μουσικής καταγραφής και αναπαραγωγής κατά τη διάρκεια του 20ού αιώνα. Αντικατέστησε τον φωνογραφικό κύλινδρο στη δεκαετία του 1920 ενώ από την δεκαετία του 1990 περιορίστηκε λόγω της μεταστροφής της αγοράς στους ψηφιακούς δίσκους.
Evian

Ιστορία

Το 1789 κατά τη διάρκεια μιας βόλτας, ο Μαρκήσιος του Lessert έπινε νερό από την πηγή Sainte Catherine. Ο μαρκήσιος, ο οποίος υποτίθεται ότι υπέφερε από προβλήματα στα νεφρά και το ήπαρ, ισχυρίστηκε ότι το νερό από την πηγή θεραπεύει τις ασθένειες του. Το 1859 η επιχείρηση μετατράπηκε σε δημόσια επιχείρηση ως «Ανώνυμη Εταιρεία για τα ναυπηγεία της Cachat» και ένα χρόνο αργότερα έγινε γαλλική όταν ενσωματώθηκε στη Γαλλία με τη Συνθήκη του Τορίνο. Το γαλλικό Υπουργείο Υγείας επανεξουσιοδότησε την εμφιάλωση του νερού Cachat κατόπιν σύστασης της Ιατρικής Ακαδημίας το 1878. Το 1908 το νερό Evian άρχισε να πωλείται σε γυάλινες φιάλες κατασκευασμένες από το γυάλινο εργοστάσιο Souchon-Neuvesel, το οποίο σήμερα είναι μέρος του Owens-Illinois. Η πρώτη φιάλη PVC εμφυαλόθηκε το 1969. Κατά τη διάρκεια του επόμενου έτους, ο Όμιλος BSN, ο οποίος τελικά έγινε ο Όμιλος Danone, έλαβε 100% έλεγχο της μάρκας Evian. Το 1978 σηματοδότησε είσοδο στην αγορά των ΗΠΑ. Το 1995, ο Evian μετονομάστηκε σε πτυσσόμενα φιαλίδια PET. Το 1998, η Evian συνεργάστηκε με την Virgin Records και την EMI για το άλμπουμ mix Club Nation. Το λεύκωμα χαρακτήρισε πολλές διαφημίσεις για το Evian, όπως ένα λογότυπο στο εξώφυλλο, έξι πλήρεις σελίδες στο φυλλάδιο, η εικόνα ενός μπουκαλιού Evian σε CD1 και ένα θρυμματισμένο μπουκάλι Evian στο CD2. Το 2009, η Evian ξεκίνησε την διαφημιστική καμπάνια "Evian Roller Babies". Η καμπάνια κέρδισε ένα χρυσό βραβείο στα Διεθνή Βραβεία του Λονδίνου 2009 για Βέλτιστα Οπτικά Εφέ. Από το 2012, το σύνθημα της Evian είναι "Live Young". Η Evian άλλαξε τα μεγέθη των μπουκαλιών της καθιστώντας σημαντικά πιο ακριβά. Επιπλέον, ο Αμερικανός κωμικός George Carlin σατήρισε την Evian ότι το όνομά της είναι γραμμένο ανάποδα και ότι το σωστό όνομα είναι "Naive".

Περιβαλλοντισμός

Τον Απρίλιο του 2008, η Evian δημιούργησε το Ινστιτούτο Προστασίας του Νερού Evian για να εργαστεί σε τρία έργα διαχείρισης των υδάτων και υγροτόπων με τη Σύμβαση Ramsar. Οι τρεις τομείς στους οποίους θα υλοποιηθούν τα έργα είναι: ο Bung Khong της Ταϊλάνδης, η λεκάνη του La Plata στην Αργεντινή και η δεξαμενή Jagdishpur στο Νεπάλ. Η Evian ανέλαβε επίσης την πρωτοβουλία να μειώσει τη δική της ενέργεια και τη χρήση νερού ενσωματώνοντας το ανακυκλωμένο πλαστικό PET μετά την κατανάλωση στα μεγέθη των φιαλών που λαμβάνουν τις περισσότερες πωλήσεις. Η εταιρεία έχει συνεργαστεί με την RecycleBank σε μια προσπάθεια να αναβαθμίσει τους καταναλωτές.
Μικρασιατική Αθηνών

Ο Π.Α.Ο. Mικρασιατική Ένωσις Αθηνών ήταν ελληνικός αθλητικός σύλλογος. Ιδρύθηκε το 1926 στα βόρεια προάστια της Αθήνας από Μικρασιάτες πρόσφυγες με χρώματα το κίτρινο και το άσπρο και αργότερα μετακόμισε στο Νέο Κόσμο ή Δουργούτη, όπως ονομαζόταν προπολεμικά. Επιβίωσε ως το 1948.

Ιστορικό

H Mικρασιατική Δουργούτη, όπως αναφέρεται, ήταν ένα από τα δυναμικότερα ανεπίσημα ποδοσφαιρικά σωματεία στις αρχές της δεκαετίας '30. Τον Απρίλιο του 1930 στην ομάδα αγωνίζονταν οι: Π. Ρώσσης, Π. Φώσκολος, Σ. Ρούσσος, Β. Παπαδόπουλος, Μ. Κυρστετζιάν, Π. Νεφελούδης, Αρμενάκ, Ν. Αυγερινός (αρχηγός), Φ. Γκογκόρνος, Χ. Τζιβελέκης, Π. Καμπάνης. Αναδείχθηκε νικήτρια του πρωταθλήματος ανεπισήμων 1934 και φιναλίστ το 1935. Ποδοσφαιριστής της τότε υπήρξε ο Λύσανδρος Δικαιόπουλος που αργότερα αγωνίστηκε σε ΑΕΚ και Παναθηναϊκό. Οι επιτυχίες της είχαν ως αποτέλεσμα να ενταχθεί στην Ε.Π.Σ. Αθηνών το 1936. Το 1938 κατέκτησε τον τίτλο της Γ΄ και έδωσε αγώνα διαβαθμισης με τον άλλοτε πρωταθλητή Ελλάδος Π.Σ. Γουδί. Αγωνίστηκε στα πρωταθλήματα της ως τα τέλη της δεκαετίας του '40. Μεταπολεμικά έπαιζε στη Β΄ Αθηνών και το 1946 ισοβάθμησε στην πρώτη θέση με τον Έσπερο Καλλιθέας αλλά ηττήθηκε στον αγώνα κατάταξης. Το 1948 θα αγωνιζόταν στην Β΄ ΕΠΣΑ αλλά απορροφήθηκε από τη Δόξα Αθηνών (Αγ. Σώστη), η οποία πολύ αργότερα, το 1967, συγχωνεύτηκε με τον Φοίβο και δημιούργησαν τον Θρίαμβο Ν. Κόσμου.
Τη σεζόν 1948-49 με το καταστατικό της Μικρασιατικής εντάχθηκε στη Γ΄ κατηγορία ο "Π.Ο. Ψυχικού", ο οποίος επιβιώνει μέχρι σήμερα αποτελώντας τρόπον τινά τη συνέχειά της.

Μικρασιατική Χίου

Η Μικρασιατική Αθηνών δεν πρέπει να συγχέεται με την "Μικρασιατική Χίου" που πήρε μέρος στο πρωτάθλημα της Β΄ Εθνικής (1ος όμιλος) της χρονιάς 1962-63 και κατέλαβε την 14η θέση (προτελευταία) με αποτέλεσμα να υποβιβαστεί. Πραγματοποίησε 3 νίκες, 1 ισοπαλία και 24 ήττες.
Η Μικρασιατική Χίου αναφέρεται από το 1926 ως "Μικρασιατικός", με πρόεδρο τον κ. Δόλωρο. Το Δεκέμβριο του 1926 πήρε μέρος στο τοπικό πρωτάθλημα που διοργάνωσε ο Παγχιακός με τη συμμετοχή των δύο αυτών ομάδων και του Λαίλαπος. Είναι γνωστό πως ηττήθηκε από τον Παγχιακό με 1-4 και νίκησε τον Λαίλαπα.
Φανερωμένη (συνοικία Λευκωσίας)

Τοποθεσία

Στα βόρεια συνορεύει με την Αγία Σοφία, στα ανατολικά με την Ομεριέ, στα νοτιοανατολικά με τον Άγιο Σάββα, στα νότια με τον Τρυπιώτη, στα νοτιοδυτικά με τη συνοικία Ταμπακχανέ, στα δυτικά με τη συνοικία Νεμπετχανέ και στα βορειοδυτικά με τη συνοικία Ιπλίκ-Παζάρ-Κορκούτ Εφέντι.
Κέλι Κλάιν

Βιογραφία

Γεννήθηκε στις 5 Ιουλίου 1981 στο Γκρίνσμπορο της Βόρειας Καρολίνας. Ξεκίνησε την καριέρα της το 2003, και έχει υποδυθεί περισσότερους από 200 ερωτικούς ρόλους σκληρού πορνό, ενώ έχει σκηνοθετήσει άλλα τρία έργα. Είναι παντρεμένη με τον πρώην ηθοποιό Ρίτσαρντ Ρέιμοντ. Για τις επιδόσεις της έχει βραβευτεί πολλές φορές.
Λίμνη της εκκλησίας Γοβάσκο

Η Λίμνη της εκκλησίας Γοβάσκο (σερβικά : Доње Јовачко) είναι φυσική λίμνη της νότιας Σερβίας. Βρίσκεται στο χωριό Γοβάκ του δήμου Βλαντίτσιν Χαν στην περιφέρεια Πσνίσκι. Δημιουργήθηκε το 1978 από διάβρωση του εδάφους. Είναι πλούσια σε ψάρια και βρίσκεται στην κοίτη του ποταμού Γόβακ.
Δημιουργήθηκε τον Φεβρουάριο του 1977 όταν δημιουργήθηκε καθίζηση του εδάφους στην κοίτη του Γόβακ και κατολίσθηση που έφραξε την κοίτη του, με αποτέλεσμα να δημιουργηθούν αναχώματα και 9 λίμνες. Οφείλει το όνομα της από μία εκκλησία που βρισκόταν εκεί και καταστράφηκε κατά την δημιουργία της.